วัดใจคลังชง ครม.หักภาษีเที่ยวปีใหม่
ททท.เสนอได้ลดหย่อนหมื่นห้า มุ่งเป้าพื้นที่เมืองรอง 61 จังหวัด,นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า ได้รายงานให้นายวีระศักดิ์ โควสุรัตน์ รมว.การท่องเที่ยวและกีฬา รับทราบข้อเสนอเบื้องต้น ที่ ททท.เสนอไปยังกระทรวงการคลัง เพื่อใช้ประกอบการพิจารณามาตรการลดหย่อนภาษีท่องเที่ยว ซึ่งต้องรอดูว่ากระทรวงการคลังจะเสนอให้คณะรัฐมนตรี (ครม.) พิจารณาก่อนช่วงปีใหม่ หรืออย่างเร็วในสัปดาห์หน้าได้หรือไม่ โดยกระทรวงการคลังจะเป็นผู้ตัดสินใจกำหนดรายละเอียดเองอีกครั้ง ทั้งในส่วนของพื้นที่ที่ ได้รับลดหย่อนและวงเงินการใช้จ่าย และกลไกที่จะใช้เพื่อให้เกิดกระจายรายได้ไปสู่ชุมชน,สำหรับข้อเสนอเบื้องต้นที่ ททท.เสนอไปนั้นคือ กำหนดค่าใช้จ่ายที่จะลดหย่อนได้อยู่ในวงเงินไม่เกิน 15,000 บาท ภายในระยะเวลา 1 ปี และมุ่งเป้าไปที่เมืองรอง ใช้เกณฑ์จังหวัดที่มีนักท่องเที่ยวไทยและต่างชาติรวมกันไม่เกิน 4 ล้านคนต่อปี ซึ่งรวมแล้วมีประมาณ 61 จังหวัด แต่ รมว.การท่องเที่ยวฯ ให้แนวคิดว่าควรนำข้อมูลความจำเป็นพื้นฐาน หรือ จปฐ. จากกระทรวงมหาดไทยมาประกอบ เพื่อไม่ให้การคัดเลือกจังหวัดที่ได้เข้าร่วมโครงการลดหย่อนภาษีออกมาค้านสายตาเกินไป,ททท.พร้อมให้ความร่วมมือหากกระทรวงการคลังต้องการให้มีหน่วยงานช่วยตรวจสอบโปรแกรมนำเที่ยวจากบริษัทนำเที่ยวที่ได้รับการรับรอง เพื่อให้เกิดความมั่นใจว่าช่วยกระจายรายได้ลงสู่ท้องถิ่น ขณะเดียวกัน ทราบว่ากระทรวงการคลังยังให้ความสนใจในการเปิดโอกาสให้โฮมสเตย์ มีส่วนร่วมในมาตรการลดหย่อนภาษีได้ด้วย,ด้านนายอิทธิฤทธิ์ กิ่งเล็ก ประธานสภาอุตสาหกรรมท่องเที่ยวแห่งประเทศไทย (สทท.) กล่าวว่า ระหว่างวันที่ 14-17 ธ.ค.นี้ เตรียมจัดงาน ท่องเที่ยววิถีไทย เก๋ไก๋ถึงชุมชน ที่ศูนย์การ ประชุมแห่งชาติสิริกิติ์ โดยมีผู้ประกอบการร่วมเสนอขายสินค้าท่องเที่ยว 350 บูธ และมีชุมชนเข้าร่วม 30 ชุมชน คาดว่าจะทำให้เกิดรายได้สะพัด 150 ล้านบาท.
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า ได้รายงานให้นายวีระศักดิ์ โควสุรัตน์ รมว.การท่องเที่ยวและกีฬา รับทราบข้อเสนอเบื้องต้น ที่ ททท.เสนอไปยังกระทรวงการคลัง
การท่องเที่ยวแห่งประเทศไทย,กระทรวงการคลัง,ลดหย่อนภาษี,ปีใหม่,ภาษี